Manhunt

Manhunt () – skandalingas ir pasižymėjęs savo žiaurumu kompiuterinis siaubo žanro žaidimas, sukurtas 2003 m. ir išleistas bendrovės „Rockstar Games“. Žaidimas buvo uždraustas Vokietijoje, Didžiojoje Britanijoje, Australijoje, Naujoje Zelandijoje, Airijoje ir Italijoje. Prancūzijoje išleistas pritaikius aukštus cenzūros reikalavimus.

2007 m. spalį pasirodė antroji žaidimo dalis „Manhunt 2“.

Apžvalga 

Žaidimo pagrindinis veikėjas Džeimsas Erlas Kešas (James Earl Cash), išvengęs mirties nuosprendžio, privalo išgyventi Karserio mieste (Carcer City), žudydamas jo gyvybei grasinančius gaujų narius. Gaujų Karcerio mieste labai daug, todėl Džeimsas privalo žudyti netikėtai ir nepastebint priešams.

Veikėjas gali nužudyti priešą trimis būdais: greitai, smurtiniu būdu ir siaubingai. Žudyti galima tik tada, kai priešas nusisukęs ir neįtariantis, kad veikėjas jam už nugaros. Kuo ilgiau sėlinama, tuo įvykdoma kraupesnė žmogžudystė.

Džeimsas naudoja daug ginklų: beisbolo lazdas, plaktukus, peilius, pistoletus ir daug kitų žudymo įrankių.

Siužetas 

Mirti nuteisto Džeimso injekcija pasirodė besanti migdomųjų dozė. Džeimsas atsibunda nepažįstamame Karcerio mieste, kuriam vadovauja nesuvaidintų žudynių filmų () prodiuseris Lionelis Starkvederis (Lionel Starkweather). Šis papirko mirties nuosprendžio vykdytojus, kad Džeimsui būtų suleista tik migdomųjų. Atsibudus Džeimsui, Starkvederis pradeda filmuoti nesuvaidintų žudynių filmą, kuriame Džeimsas priverstas būti pagrindiniu veikėju.

Gaujos 

Džeimso priešai yra labai agresyvios jį užmušti besikesinančios gaujos. „Manhunt“ žaidime jų yra 8:
 Chuliganai – gatvių chuliganai, mėgstantys pasilinksminti. Apsiginklavę beisbolo lazdomis ir užsimovę kaukes ant galvos.
 Karo šunys – karo veteranai. Apsiginklavę peiliais, revolveriais ir apsirengę karine apranga.
 Skinai – skinhedai medžioja Džeimsą, nes mano, kad jis kitos rasės. Apsiginklavę beisbolo lazdomis, peiliais. Turi tatuiruotes.
 Nekaltieji – šią gaują sudaro dvi grupės:
 Kaukolės – gotų grupė juodais apsiaustais su gobtuvais ir kaukėmis.
 Mažyliai – storuliai su lėlių kaukėmis. Apsiginklavę peiliais, kirviais, šukėmis.
 Cerberiai – samdinių grupė, dirbanti Starkvederiui. Jie mėginą pagauti Džeimsą ir saugo Starkvederį. Apsiginklavę pistoletais, automatais ir šratiniais šautuvais.
 Bepročiai – psichopatų grupė. Apsirengę geltonomis kaukėmis su veidelio piešiniu. Kartais rengiasi moterų rūbais. Apsiginklavę peiliais, revolveriais.
 SWAT būrys – SWAT komanda, atvykusi į Karcerio miestą pagauti Džeimsą. Apsiginklavusi pistoletais ir automatais.
 Karcerlio miesto policija – Starkvederio įsakymų klausanti policija. Apsiginklavę revolveriais.

Nuorodos 

 Oficiali žaidimo svetainė 
 „Manhunt“ MobyGames portale 

2003 kompiuteriniai žaidimai
Veiksmo žaidimai